Oficiālais Vēstnesis L 328 , 22/12/1999 Lpp. 0009 - 0011



Padomes Regula (EK) Nr. 2723/1999 (1999. gada 17. decembris), ar ko groza Regulu (EK) Nr. 850/98 par zvejas resursu saglabāšanu, izmantojot tehniskus līdzekļus jūras organismu mazuļu aizsardzībai EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 43. pantu, ņemot vērā Komisijas priekšlikumu, ņemot vērā Eiropas Parlamenta atzinumu [1], ņemot vērā Ekonomikas un sociālo lietu komitejas atzinumu [2], tā kā: (1) Vieta, kur nārsto daži siļķu bari, kā arī nārstošanas laiks ir mainījies, un tādēļ jāgroza īpašie noteikumi attiecībā uz zveju minētajā apgabalā un minētajā laikposmā. (2) Regulas (EK) Nr. 850/98 [3] 29. pantā ir paredzēti vairāki izņēmumi, kā izmantot īpašos zvejas rīkus; minētie izņēmumi vienādi attiecas uz zvejas rīku — bugurvadu; kļūdas dēļ sākotnēji minētajā pantā netika iekļauti izņēmumi attiecībā uz šo zvejas rīku; tādēļ bugurvads būtu jāiekļauj 29. pantā minētajos izņēmumos. (3) Regulas (EK) Nr. 850/98 33. pants aizliedz izmantot riņķvadus to zivju baru ielenkšanai, kas atrasti kopā ar jūras zīdītājiem; tas ir pieļaujams gadījumos, kad zvejas kuģi darbojas saskaņā ar nosacījumiem, kuri paredzēti Nolīgumā par Starptautisko delfīnu saglabāšanas programmu, ko Kopiena nolēmusi pagaidām piemērot ar Padomes Lēmumu 1999/386/EK [4]; tādēļ 33. pantam būtu jāpievieno izņēmuma klauzula. (4) VI pielikumā ir noteiktas linuma acu izmēru kategorijas nostiprinātajiem zvejas rīkiem, ko izmanto konkrētu sugu vai sugu grupu zvejai; ņemot vērā Komisijai pieejamo informāciju, būtu jāpārskata linuma acu izmēru kategorijas divām kaķu haizivju sugām. (5) Tā kā tādēļ būtu jāgroza Regula (EK) Nr. 805/98, IR PIEŅĒMUSI ŠO REGULU. 1. pants Regulu (EK) Nr. 850/98 groza šādi. 1. Regulas 20. panta 1. punkta f) apakšpunktu aizstāj ar šādu apakšpunktu: "f) i) no 21. septembra līdz 15. novembrim ICES VIIa rajona daļā, ko ierobežo Menas sala un taisnas līnijas, kas novilktas secīgi starp šādām koordinātēm: - 54° 20′00″ ziemeļu platuma, 04° 25′05″ rietumu garuma un 54° 20′00″ ziemeļu platuma, 03° 57′02″ rietumu garuma, - 54° 20′00″ ziemeļu platuma, 03° 57′02″ rietumu garuma un 54° 17′05″ ziemeļu platuma, 03° 56′08″ rietumu garuma, - 54° 17′05″ ziemeļu platuma, 03° 56′08″ rietumu garuma un 54° 14′06″ ziemeļu platuma, 03° 57′05″ rietumu garuma, - 54° 14′06″ ziemeļu platuma, 03° 57′05″ rietumu garuma un 54° 00′00″ ziemeļu platuma, 04° 07′05″ rietumu garuma, - 54° 00′00″ ziemeļu platuma, 04° 07′05″ rietumu garuma un 53° 51′05″ ziemeļu platuma, 04° 27′08″ rietumu garuma, - 53° 51′05″ ziemeļu platuma, 04° 27′08″ rietumu garuma un 53° 48′00″ ziemeļu platuma, 04° 50'00″ rietumu garuma, - 53° 48′05″ ziemeļu platuma, 04° 50'00″ rietumu garuma un 54° 04'05″ ziemeļu platuma, 04° 50′00″ rietumu garuma; ii) no 21. septembra līdz 31. decembrim ICES VII a rajona daļā, ko ierobežo šādas koordinātes: - Ziemeļīrijas austrumu krasts 54°15′ ziemeļu platuma, - 54° 15′ziemeļu platuma, 5° 15 rietumu garuma, - 53° 50′ziemeļu platuma, 5° 50 rietumu garuma, - Īrijas austrumu krasts 53° 50′ziemeļu platuma;". 2. Regulas 29. panta 4. punktu groza šādi: a) Regulas 29. panta 4. punkta a) apakšpunkta pirmajā ievilkumā frāzi "atļauj zvejot šajā apakšpunktā minētajos apgabalos, izmantojot bentiskos otertraļus" aizstāj ar šādu frāzi: "atļauj zvejot šajā apakšpunktā minētajos apgabalos, izmantojot bentiskos otertraļus vai bugurvadu". b) Regulas 29. panta 4. punkta b) apakšpunktu groza šādi: i) ievadfrāzi aizstāj ar šādu tekstu: "i) Kuģiem, kuru dzinēja jauda pārsniedz 221 kW, tomēr atļauj izmantot bentiskos otertraļus vai bugurvadu vai dvīņu kuģiem, kuru apvienotā dzinēju jauda pārsniedz 221 kW, tomēr atļauj izmantot bentiskos dvīņu otertraļus, ar noteikumu, ka"; ii) ii) punkta pirmo ievilkumu aizstāj ar šādu tekstu: "— attiecībā uz bentiskiem otertraļiem vai bentiskiem dvīņu otertraļiem, izmantotā tīkla acu izmērs ir vismaz 100 milimetri, un"; iii) pievieno šādu jaunu punktu: "iv) attiecībā uz bugurvadu, izmantotā tīkla acu izmērs ir vismaz 100 milimetri". 3. Regulas 29. panta 5. punktā frāzi "Apgabalos, kur nedrīkst izmantot baļķa traļus, otertraļus vai grunts dvīņu traļus" aizstāj ar šādu: "Apgabalos, kur nedrīkst izmantot baļķa traļus, otertraļus, grunts dvīņu traļus vai bugurvadu". 4. Regulas 33. pantu papildina ar šādu punktu: "3. Tomēr, 1. punktu nepiemēro tiem kuģiem, kas darbojas saskaņā ar nosacījumiem, kas paredzēti Nolīgumā par Starptautisko delfīnu saglabāšanas programmu (Vašingtona, 1998. gada 15. maijs) un ko Kopiena parakstījusi 1999. gada 12. maijā. Minēto kuģu nosaukumus un tehnisko raksturojumu iekļauj sarakstā, ko sastāda Komisija saskaņā ar 48. pantā paredzēto procedūru." 5. Regulas VI pielikumu aizstāj ar šīs regulas pielikumu. 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. To piemēro no 2000. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 17. decembrī Padomes vārdā — priekšsēdētājs K. Hemilä [1] Atzinums sniegts 1999. gada 2. decembrī (Oficiālajā Vēstnesī vēl nav publicēts). [2] OV C 209, 27.7.1999. [3] OV L 125, 27.4.1998., 1. lpp.. Regulā jaunākie grozījumi izdarīti ar Regulu (EK) Nr. 1459/1999 (OV L 168, 3.7.1999., 1. lpp.). [4] OV L 147, 12.6.1999., 23. lpp. -------------------------------------------------- PIELIKUMS " VI PIELIKUMS NOSTIPRINĀTIE ZVEJAS RĪKI: 1. un 2. reģions Acu izmērsSuga | | 10-30 mm | 50-70 mm | 90-99 mm | 100-119 mm | 120-219 mm | ≥ 220 mm | Sardīne (Sardina pilchardus) | * | * | | * | * | * | Zutis (Anguilla anguilla) | * | * | * | * | * | * | Brētliņa (Sprattus sprattus) | * | * | * | * | * | * | Stavrida (Trachurus spp.) | | * | * | * | * | * | Siļķe (Clupea harengus) | | * | * | * | * | * | Makrele (Scomber spp.) | | * | * | * | * | * | Jūras barbes (Mullidae) | | * | * | * | * | * | Vējzivs (Belone spp.) | | * | * | * | * | * | Jūras asaris (Dicentrarchus labrax) | | | * | * | * | * | Kefales (Mugilidae) | | | * | * | * | * | Mazā kaķu haizivs (Scyliorhinus canicula) | | | * | * | * | * | Gludā plekste (Limanda limanda) | | | | * | * | * | Pikša (Melanogrammus aeglefinus) | | | | * | * | * | Merlangs (Merlangius merlangus) | | | | * | * | * | Plekste (Platichthys flesus) | | | | * | * | * | Jūras mēle (Solea vulgaris) | | | | * | * | * | Jūras zeltplekste (Pleuronectes platessa) | | | | * | * | * | Sēpija (Sepia officinalis) | | | | * | * | * | Menca (Gadus morhua) | | | | | * | * | Pollaks (Pollachius pollachius) | | | | | * | * | Jūras līdaka (Molva molva) | | | | | * | * | Saida (Pollachius virens) | | | | | * | * | Heks (Merluccius merluccius) | | | | | * | * | Dzeloņu haizivs (Squalus acanthias) | | | | | * | * | Lielā kaķu haizivs (Scyliorhinus stellaris) | | | | | * | * | Megrims (Lepidorhombus spp.) | | | | | * | * | Zaķzivs (Cyclopterus lumpus) | | | | | * | * | Visi pārējie jūras organismi | | | | | | * | " --------------------------------------------------